Wittenmoor (Gemeen Düünbeudel)

Wittenmoor () is en lütt Dörp in de Gemeen Düünbeudel in’n Landkreis Stood, Neddersassen.

 Geografie 

De Oort liggt in dat Witte Moor op de Stoder Geest. Dat Water ut dat Rebeed flütt in’n Noorden över’n Oosterbeek na de Haschenfleter Wettern, in’n Oosten över’n Kattenbeek na de Swing un in’n Süüdwesten över Gravens ok na de Swing.

De Naveröörd sünd Schregenmoor in’n Noorden, Wiepenkathen in’n Oosten, Swing in’n Süden, Heinbockel in’n Westen un Düünbeudel in’n Noordwesten.

 Historie 

Wittenmoor is 1830 mit teihn Steden to 49 Morgen as Moorkolonie grünnt worrn.Festschrift zur Säcularfeier der Königlichen Landwirthschafts-Gesellschaft zu Celle am 4. Juni 1864. Klindworth’s Verlag, 1864, Sied 218

 Verwaltungsgeschicht 

De Oort hett vör 1859 to dat Amt Stood tohöört un denn von 1859 bet 1885 to dat Amt Himmelpoorten. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn.

Wittenmoor weer en egenstännige Gemeen. 1929 is de Gemeen denn aver mit de Gemeen Düünbeudel tohoopleggt worrn.

 Inwahnertall 

 Religion 

Wittenmoor is evangeelsch-luthersch präägt un höört to de Karkengemeen von de Markus-Kark in Hahl. Vördem de Karkengemeen 1965 grünnt worrn is, hett Wittenmoor to dat Kaspel von de Cosmae-Kark in Stood tohöört.

För de Kathoolschen is de Hillig-Geist-Kark in Stood tostännig.

Dat Dörp hett en egen Karkhoff, de in’n Süüdoosten op de Geest liggt. De Karkhoff liggt op dat Rebeed von Wiepenkathen.

 Infrastruktur 

För Wittenmoor is de Freewillige Füürwehr Düünbeudel mit tostännig.

 Verkehr 

duum|Oortsschild von Wittenmoor mit’n plattdüütschen Naam dor mit op
Wittenmoor liggt twischen de Bundsstraat 73 un de Bundsstraat 74 un is över lüttjere Straten ok noch mit Heinbockel verbunnen.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so teihn Kilometer in’n Oosten von Wittenmoor an de B 73.

De nächste Bahnhoff is so bi veer Kilometer wied weg in’n Noorden de Bahnhoff Hammah an de Nedderelvbahn von Cuxhoben na Hamborg.

Wittenmoor höört to de Öörd mit tweesprakige Oortsschiller mit Hoochdüütsch un Plattdüütsch. De ne’en Schiller sünd opstellt worrn, nadem 2016 ok Düünbeudel ne’e Oortsschiller kregen hett.

 Footnoten 

 Weblenken 

Kategorie:Oort
Kategorie:Landkreis Stood